open-index/open-wikipedia-markdown huggingface dataset:
Ալլա Լևուշկինա

**Ալլա Իլինիչնևա Լևուշկինա** (, ),  խորհրդային  և ռուս վիրաբույժ-պրոկտոլոգ։ Նա Ռուսաստանում ամենատարեց վիրաբույժն էր․ իր բժշկական գործունեությունը Ալլան ավարտել է 2018 թվականին 91 տարեկան հասակում՝  67 տարվա կարիերայից հետո։ Բժշկական գործունեության ընթացքում Ալլան կատարել է մոտ տաս հազար վիրահատություն։

## Կենսագրություն
Նրա հայրը աշխատել է Մեշչերայում որպես անտառապահ, իսկ մարը՝ ուսուցչուհի։ Ավագ եղբայրը՝ Անատոլին (մահացել է 2001), բանաստեղծ էր և ապրում էր Արխանգելսկի մարզում։ Ալլայի հորեղբոր որդին՝ Վլադիմիր Դեմենտևը, Հայրենական մեծ պատերազմի վետերան է, վիրավորվել է Կուրսկի շրջանում, սակայն հասել է մինչև Բեռլին։ Մանկության տարիներին Ալլան շատ ժամանակ է ծախսել արշավային ուղևորությունների վրա, ուսումնասիրել է բնությունը, կենդանիներ, բույսեր, երազել է դառնալ երկրաբան։ 1945 թվականին Մոսկվայի 2-րդ բժշկական համալսարան ընդունվելու մի քանի անհաջող փորձից հետո Ալլան ընդունվել է Ռյազանի մանկավարժական համալսարանի բնական գիտությունների ֆակուլտետը։ Սակայն հաջորդ տարի նա ընդունվել է  Մոսկվայի 2-րդ բժշկական համալսարան։ Սովորել է աշխարհահռչակ պրոֆեսոր  Ալեքսանդր Նիկոլաևիչ Բակուլևի հետ։ Երրորդ կուրսում Ալլան հաճախել է Բորիս Պետրովսկի վիրաբուժական ակադեմիա, որն աշխատում էր Մոսկվայի 4-րդ քաղաքային հիվանդանոցում։ 1951 թվականից նա սկսել է բժշկական գործունեությունը։ Առաջարկ է ստացել և մնացել աշխատելու պաթոֆիզիոլոգիայի ամբիոնում որպես օգնական, սակայն հրաժարվել է և տեղափոխվել է Տիվայի Հանրապետություն։ 1951-1954 թվականներին Ալլան բժշկական փորձաքննություն է անցել Տիվայի մարզկենտրոն Շագոնար քաղաքում, որպես պրակտիկ վիրաբույժ։ 1954 թվականին Ալլան ընդունվել է Ռյազան քաղաքի Նիկոլայ Սեմաշկոյի անվան կլինիկական հիվանդանոցի օրդինատուրան։

1961 թվականին՝ տասը տարվա բժշկական փորձաքննությունից հետո, Ալլան ընտրում է վիրաբույժի մասնագիտությունը։ Մասնակցել է նաև առաջին խորհրդային պրոկտոլոգ Ալեքսանդր Նաումովիչի դասընթացներին, որն այդ մասնագիտության միակ բժիշկն էր Ռյազանի շրջանում։

Ավելի քան երեսուն տարի աշխատել է Ռյազանի Սանիտարական ավիացիայի կայանում որպես վիրաբույժ։  2001 թվականին տեղափոխվեց աշխատանքի «Ռյազան 11-րդ քաղաքային հիվանդանոցում»։ Այնտեղ աշխատել է առաջին վիրաբուժական բաժանմունքում։ Ալլան դադարեց աշխատել հիվանդանոցում 2018 թվականից։ 
2014 թվականին Ռուսաստանի Դաշնության Կառավարության նախագահ Դմիտրի Մեդվեդևը Ալլային շնորհել է «Ազգային մրցանակ»՝ մասնագիտական հավատարմության համար։ 2018 թվականին Ալլան համարվում էր Ռուսաստանում ամենատարեց պրակտիկ վիրաբույժը։

Մահացել է 2020 թվականի հունվարի 23-ին 93 տարեկան հասակում։ Ալլան ամուսնացած չի եղել, երեխաներ չի ունեցել։ Խնամել է հաշմանդամ եղբորորդուն։ Եղել Ռուս ուղղափառ եկեղեցու հետևորդ։ Ըստ նրա՝ նա հավատքի է եկել 59 տարեկան հասակում։ Սիրել է կենդանիներ։ Ունեցել է տասնչորս կատու։ Խնամել է նաև քաղաքի թափառող կատուներին և շներին։

## Ծանոթագրություններ

## Արտաքին հղումներ
* 
* 
* Гость Алла Лёвушкина. Наедине со всеми. Выпуск от 31.08.2016

Կատեգորիա:«Աշխատանքի վետերան» մեդալակիրներ
Կատեգորիա:Ռուս վիրաբույժներ
Կատեգորիա:Երկարակյացներ
Արցախի Հանրապետության Ազգային ժողովի 7-րդ գումարման պատգամավորների ցանկ

Արցախի Հանրապետության Ազգային ժողովը (ԱՀ ԱԺ) Արցախի Հանրապետության բարձրագույն օրենսդիր մարմինն է։ Արցախի Հանրապետության Ազգային Ժողովի 7-րդ գումարում կազմավորվել է 2020 թվականի մարտի 31-ին տեղի ունեցած համապետական ընտրությունների արդյունքում։

2020 թվականի ապրիլի 7-ին կայացած նիստում Արցախի ԿԸՀ-ն բաշխել է Ազգային ժողովի նորընտիր պատգամավորների մանդատները։ Ազգային ժողովի պատգամավորական մանդատները բաշխվել են հետևյալ կերպ. «Ազատ Հայրենիք-ՔՄԴ» կուսակցությունների դաշինքի ընտրական ցուցակ` 11 մանդատ, «Միասնական հայրենիք» կուսակցության ընտրական ցուցակ` 9 մանդատ, Արցախի «Արդարություն» կուսակցության ընտրական ցուցակ` 3 մանդատ, «Հայ Հեղափոխական Դաշնակցություն» կուսակցության ընտրական ցուցակ` 3 մանդատ, Արցախի Ժողովրդավարական Կուսակցության ընտրական ցուցակ` 2 մանդատ։

## Պատգամավորների ցանկ

## Տես նաև
* ՀՀ ԱԺ 7-րդ գումարման պատգամավորների ցանկ

## Նշումներ

## Արտաքին հղումներ
* Ընդհանուր տեղեկություն ԱՀ ԱԺ ընտրությունների ընթացքի և արդյունքների վերաբերյալ ԱՀ ԿԸՀ կայքում 
* ԼՂՀ ԱԺ-ի պաշտպանության հանձնաժողովի նախագահը՝ զինվորի ծնողներից կաշառք ստանալու քրգործում 

Կատեգորիա:Արցախի Հանրապետության Ազգային ժողովի պատգամավորների ցանկեր
Ա
Rock Your Body

«**Rock Your Body**», ամերիկացի երգիչ Ջասթին Թիմբերլեյքի երրորդ սինգլը, որը թողարկվել է 2003 թվականի ապրիլի 7-ին նրա դեբյուտային՝ *[[Justified]]* (2002) ալբոմում։ Երգը ձայնագրվել է Վանեսսա Մարքեսի մասնակցությամբ՝ «Star Trak Entertainment» լեյբլում։ Պրոդյուսերներն են The Neptunes-ը։ Ի սկզբանե բիթը ծրագրվել է Մայքլ Ջեքսոնի «Invincible» ալբոմի համար, բայց այն բանից հետո ինչ The Neptunes-ը հրաժարվել է՝ երգը վաճառել են Թիմբերլեյքին։

## Երգացանկ
**Maxi single**
# «Rock Your Body» (Album Version) — 4:28
# «Rock Your Body» (Sander Kleinenberg’s Just in the Radio Edit) — 3:33
# «Rock Your Body» (Paul Oakenfold Mix) — 5:41
# «Rock Your Body» (Instrumental with Beatbox) — 4:28

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

## Արտաքին հղումներ
* Ջասթին Թիմբերլեյքի պաշտոնական կայքը
* Ջասթին Թիմբերլեյքի MySpace-ի կայքէջը

Կատեգորիա:Ջասթին Թիմբերլեյքի երգեր
Ալեքսանդրոս Ցորվաս

**Ալեքսանդրոս Ցորվաս** (, ), հույն ֆուտբոլիստ, դարպասապահ։

## Կարիերա
### Ակումբային
«Պանաթինաիկոս» ֆուտբոլային դպրոցի սանը հենց այնտեղ էլ սկսել է իր մասնագիտական կարիերան 2001 թվականին, սակայն գրեթե անմիջապես վարձակալությամբ հանձնվել է «Այոս Նիկոլաոս» ակումբին, իսկ 2003 թվականին տեղափոխվել է «Մարկո», որից հետո 2004 թվականին ուղարկվել է «Տրասիվուլոս» ակումբ։ 2005 թվականին վերադարձել է հայրենի «Պանաթինաիկոս», որտեղ, սակայն, չի կարողացել ընդգրկվել հիմնական թիմի կազմում, ուստի 2007 թվականին տեղափոխվել է Կրետե կղզու «Օֆի» ֆուտբոլային ակումբը։

2011 թվականի օգոստոսի 29-ին պայմանագիր է կնքել իտալական «Պալերմոյի» հետ։ Սիցիլացիների թիմում 29-ամյա հույնը փոխարինել է Սալվատորե Սիրիգուին, որը տեղափոխվել էր «Պարի Սեն-Ժերմեն»։

2012 թվականի օգոստոսին դարձել է «Ջենոա» ֆուտբոլային ակումբի խաղացող։

### Միջազգային
2003 թվականին հրավիրվել է երիտասարդական հավաքական (մինչև 21 տարեկան), իսկ 2008 թվականին մարտի 21-ին նրան առաջին անգամ հրավիրել են Հունաստանի գլխավոր հավաքական որպես երրորդ դարպասապահ Պորտուգալիայի ֆուտբոլի ազգային հավաքականի դեմ ընկերական խաղում, որը տեղի է ունեցել 2008 թվականի մարտի 26-ին։ 2008 թվականի Եվրոպայի առաջնության մասնակից է։ 2010 թվականի Աշխարհի առաջնությունում Հունաստանի հավաքականի հիմնական դարպասապահն էր։

## Նվաճումներ
; «Պանատինաիկոս»
*Հունաստանի չեմպիոն, 2009/10
* Հունաստանի գավաթակիր, 2009/10

## Ծանոթագրություններ

## Արտաքին հղումներ
* Профиль на сайте ФК «Панатинаикос»
* 
* 
* 

Կատեգորիա:Օգոստոսի 12 ծնունդներ
Կատեգորիա:1982 ծնունդներ
Կատեգորիա:Անձինք այբբենական կարգով
Կատեգորիա:Աթենք քաղաքում ծնվածներ
Կատեգորիա:Ֆուտբոլիստներ այբբենական կարգով
Կատեգորիա:Տղամարդկանց ֆուտբոլի դարպասապահներ
Կատեգորիա:Հույն ֆուտբոլիստներ
Կատեգորիա:Հունաստանի հավաքականի ֆուտբոլիստներ
Կատեգորիա:Պանաթինաիկոսի ֆուտբոլիստներ
Կատեգորիա:Պալերմոյի ֆուտբոլիստներ
Կատեգորիա:Ջենոայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:ՈՒԵՖԱ Եվրո 2012-ի ֆուտբոլիստներ
Իվոն Վերա

**Իվոն Վերա** (, ), գրող Զիմբաբվեից, գրել է անգլերեն լեզվով։

## Կենսագրություն
Ավարտել է Մզիլիկազիի անվան պետական բարձրագույն դպրոցն իր հայրենի քաղաքում, դասավանդել է անգլերեն գրականություն։ 1987 թվականին տեղափոխվել է Կանադա և այնտեղ ամուսնացել է։ Ստացել է երկրորդ կրթություն, մագիստրոսի և դոկտորի աստիճան Տորոնտոյի Յորքի համալսարանից, պաշտպանել է իր թեզը՝ «Գաղութային տարածության խորշերը. դիմադրության պատմություններ» թեմայով։ 1995 թվականին վերադարձել է հայրենիք, 1997-2004 թվականներին ղեկավարել է Բուլավայոյի ազգային պատկերասրահը։ Կազմել է Սև Աֆրիկայի կին գրողների մի քանի անթալոգիա։ 2004 թվականին կրկին մեկնել է Կանադա, որտեղ շուտով մահացել է մենինգիտից, ինչը ՁԻԱՀ-ի հետևանք էր։

## Գործունեություն
Ուիլսոն Կատիոյի, Չարլզ Մունգոշիի և Չենգերի Հոուվի հետ նա օգտագործել է շոնի լեզվով խոսող գյուղական բնակչության բանավոր ավանդույթները։ Նրա վրա ազդեցություն թողած գրողների շարքում նա առանձնացրել է իր հայրենակից Դամբուձո Մարեչերային, բայց իրեն առավել մտերիմ է անվանել  վեստինդիացի մի քանի հեղինակների` Նայպոլին, Ջորջ Լեմմինգին, Սամուել Սելվոնին։

## Ստեղծագործություն
### Նովելներ
* Why Don’t You Carve Other Animals? (1992)

### Վեպեր
*Նեհանդա/Nehanda (1993, պատմական վեպ)
* Անանուն/Without A Name (1994)
* Լեզվի տակ/ Under The Tongue (1996)
* Այրվող թիթեռը/ Butterfly Burning (1998)
* Քարե կույսերը/The Stone Virgins (2002)

Վերջում աշխատել է նոր` *Obedience* վեպի վրա։

## Ծանոթագրություններ

## Գրականություն
* Sign and taboo: perspectives on the poetic fiction of Yvonne Vera/ Robert Muponde & Mandivavarira Maodzwa-Taruvinga, eds. Harare: Weaver Press; Oxford: James Currey, 2003
* Bull-Christiansen L. Tales of the nation: feminist nationalism or patriotic history?: defining national history and identity in Zimbabwe. Uppsala: Nordiska Afrikainstitutet, 2004
* Kopf M. Trauma und Literatur das Nicht-Erzählbare erzählen: Assia Djebar und Yvonne Vera. Frankfurt/ Main: Brandes und Apsel, 2005
* Hemmings J. Yvonne Vera: the voice of cloth. Heidelberg: Kalliope Paperbacks, 2008
* Rathke A. Doris Lessing, Yvonne Vera: comparative views of Zimbabwe. Heidelberg: Winter, 2008
* Gwetai E. Petal thoughts: Yvonne Vera: a biography. Gweru: Mambo Press, 2008
* Emerging perspectives on Yvonne Vera/ Helen Cousins & Pauline Dodgson-Katiyo, eds. Trenton: Africa World Press, 2012

## Արտաքին հղումներ
* ''Հետգաղութային գրականություն'' կայքում 
* Մահախոսականը ''Guardian''-ում  

Կատեգորիա:20-րդ դարի պատմվածքագիրներ
Իսաբել Սելա

**Մարիա Իսաբել Սելա Դիեգես** (, ), իսպանացի պետական և քաղաքական գործիչ, Իսպանական սոցիալիստական բանվորական կուսակցության անդամ։ 2018 թվականի հունիսի 7-ից Սանչեսի առաջին և երկրորդ կաբինետում աշխատանքի և սոցիալիական տնտեսության նախարար։ 2018 թվականի հունիսի 7-ից մինչև 2020 թվականի հունվարի 13-ը Սանչեսի առաջին կաբինետում Իսպանիայի կառավարության պաշտոնական ներկայացուցիչ։ 2009 թվականի մայիսի 9-ից մինչև 2012 թվականի դեկտեմբերի 14-ը Բասկերի Երկրի կառավարության կրթության, համալսարանների և հետազոտությունների խորհրդական։ 2008 թվականի մարտի 25-ից մինչև 2009 թվականի ապրիլի 3-ը Բասկերի Երկրի խորհրդարանի փոխխոսնակ։ 2019 թվականի մայիսի 21-ից մինչև 2020 թվականի փետրվարի 21-ը Ալավայից Իսպանիայի գլխավոր կորտեսների պատգամավոր։ 1998 թվականի նոյեմբերի 25-ից մինչև 2009 թվականի մայիսի 12-ը և 2012 թվականի նոյեմբերի 20-ից մինչև 2016 թվականի օգոստոսի 2-ը Բիսկայից եղել է Բասկյան խորհրդարանի պատգամավոր։

## Կենսագրություն
Ստացել է փիլիսոփայության և գրականության, անգլիական բանասիրության և իրավունքի բակալավրի աստիճան և բակալավրիատի պրոֆեսորի գիտական կոչում։

1987 թվականին դարձել է Բասկերի երկրի Խոսե Ռամոն Ռեկալդեի կառավարության կրթության, համալսարանների և հետազոտությունների հարցերով խորհրդականի աշխատակազմի առաջնորդ։ 1991 թվականից եղել է Բասկերի երկրի Ֆերնանդո Բուեսայի կառավարության կրթության, համալսարանների և հետազոտությունների հարցերով խորհրդականի տեղակալ։ 1995 թվականից եղել է Բասկերի երկրի Ռամոն Հաուրեգիի կառավարության արդարադատության, տնտեսության, աշխատանքի և սոցիալական ապահովության խորհրդական։ 1998 թվականից մինչև 2009 թվականը և 2012 թվականից մինչև 2016 թվականը Բիսկայի  նահանգից եղել է բասկյան խորհրդարանի պատգամավոր։ 2008-2009 թվականներին եղել է բասկյան խորհրդարանի առաջին փոխխոսնակը։ 2009-2012 թվականներին Բասկերի երկրի Պաչի Լոպեսի կառավարությունում զբաղեցրել է կրթության, համալսարանների և հետազոտությունների հարցերով խորհրդականի պաշտոնը։

2018 թվականի հունիսի 7-ին նշանակվել է կրթության և մասնագիտական պատրաստության նախարար և միաժամանակ Սանչեսի առաջին կաբինետում Իսպանիայի կառավարության պաշտոնական ներկայացուցիչ։ 2020 թվականի հունվարի 13-ին Սանչեսի երկրորդ կաբինետում նշանակվել է կրթության և մասնագիտական պատրաստության նախարար։

2019 թվականի ապրիլի 28-ի խորհրդարանական ընտրություններում Ալավայի ընտրատարածքից ընտրվել է պատգամավորների կոնգրեսի պատգամավոր։ Վերընտրվել է 2019 թվականի նոյեմբերի 10-ի արտահերթ ընտրություններում։

## Ծանոթագրություններ

Կատեգորիա:20-րդ դարի կին քաղաքական գործիչներ
Կատեգորիա:21-րդ դարի կին քաղաքական գործիչներ
Կատեգորիա:Իսպանացի մանկավարժներ
Կատեգորիա:Իսպանիայի կին քաղաքական գործիչներ
Կատեգորիա:Պետական գործիչներ
Ռենե III (Մոնակոյի իշխան)

**Ռենե III** ( , ) լրիվ անունը` **Ռենե Լուի Հանրի Մակսենս Բերտրան Գրիմալդի**, Մոնակոյի 13-րդ իշխանն է Գրիմալդի տոհմից։ Կառավարել է 1949-2005-ական թվականներին։

## Կենսագրություն
### Վաղ տարիներ
Ծնվել է 1923 թվականի մայիսի 31-ին, մկրտության ժամանակ նրան անվանել են Լուի Հանրի Մակսենս Բերտրան Գրիմալդի։ Ծնողները` Շառլոտա Մոնակեցի, Վալենտինուայի դքսուհին և արքայազն Պիեր դե Պոլինյակ։ Դքսության ապագա կառավարիչը կրթությունը ստացել է Մեծ Բիտանիայում, Շվեյցարիայում ( *Institut Le Rosey մասնավոր դպրոց*) և Ֆրանսիայում, որտեղ ավարտել է «Սյանս Պոն»` Քաղաքագիտական գիտությունների բարձրագույն դպրոց Փարիզում։

1944 թվականին իշխան Ռենեն ծառայության է անցել ֆրանսիական բանակում, և Էլզասում մասնակցել է նացիստական Գերմանիայի դեմ ռազմական արշավին։

### Թագավորում
Իշխանական գահը ստանձնել է, երբ 1949 թվականի մայիսի 9-ին վախճանվել է պապը` Լուի 2-րդ իշխանը։ Պաշտոնապես տիտղոսի ժառանգը Ռենեի մայրն էր, իշխաուհի Շառլոտան, բայց նա որդու օգտին հրաժարվել է գահից։

## Ընտանիք
1956 թվականին իշխան Ռենեն ամուսնացել է հոլիվուդյան աստղ Գրեյս Քելլիի հետ։ 1982 թվականին իշխանի կինը մահացել է ավտովթարի հետևանքով։

Իշխան Ռենեն մինչև մահը չի ամուսնացել և 2005 թվականին թաղվել է կնոջ կողքին։

### Երեխաներ
Ամուսինները երեք երեխաներ են ունեցել. 1957 թվականին ծնված արքայադուստր Կարոլինան, թագաժառանգ Ալբերը (1958) և արքայադուստր Ստեֆանիան (1965)։

1982 թվականին ավտովթարի ժամանակ մեքենայում գտնվող արքայադուստր Ստեֆանիան ծանր վնասվածքներ է ստացել։

Թագաժառանգ Ալբեր 2-րդը նախկինում համարվում էր Եվրոպայի ամենացանկալի փեսացուն։ 2005 թվականի մարտի 31-ին, հոր հիվանդությամբ պայմանավորած ռեգենտի ֆունկցիան իրականացրել է Ալբեր 2-րդը, իսկ ապրիլի 6-ին, Ռենե 3-րդի մահից հետո նա դարձել է կառավարող իշխան։ 2011 թվականի հուլիսի 1-ին Ալբերը ամուսնացել է Շարլեն Լինետ Ուիթստոկի հետ։

## Ներդրումը ֆիլատելիայում
Իշխան Ռենե 3-րդը հայտնի ֆիլատելիստ էր։ Իր կառավարման տարիներին նա տարբեր մեթոդներով ներգրավված էր նկարների ստեղծման և Մոնակոյում ֆիլատելիաների վերջնական թողարկման աշխատանքի մեջ։ 1948 թվականից սկսած Մոնակոյում ֆիլատելիստական թողարկումների քանակը զգալիորեն աճել է։ Իշխանը համարվում է այն հայտարարության հեղինակը, որ փոստային նամականիշները «երկրի լավագույն դեսպանն են»։ Ռենե 3-րդի ֆիլատելիստական հավաքածուն Մոնակոյի դրամի և նամականիշների թանգարանի հիմնքն է հանդիսացել։

1996 թվականին իշխանին շնորհվել է ֆիլատելի կատալոգների, ալբոմների և ամսագրերի հրատարակիչների համաշխարհային ասոցիացիայի մրցանակ (ASKAT) «Գրան պրի 1996»։ 1997 թվականի նոյեմբերից նա հանդիսանում է Եվրոպական Ֆիլատելիայի ակադեմիայի պատվավոր անդամ։ Այս տիտղոսը նա ստացել է Մոնակոյում անցկացվող միջազգային ֆիլատե ցուցահանդեսի ժամանակ։

1999 թվականի փետրվարին արքայազնի հովանու ներքո ձևավորվել է «Մոնտե Կառլո ակումբը»` համաշխարհային ֆիլատելիական էլիտար ակումբ է, որն  ունի ավելի քան հարյուր անդամ։

## Հիշատակ
Ռենե 3-րդի դիմանկարը բազմիցս հայտնվել է Մոնակոյի նամականիշների վրա։

## Ծանոթագրություններ

## Արտաքին հղումներ

* Princely House of Monaco
* Official website of the funerals
* Prominent People — Rainier III 
* Prince Rainier III of Monaco — Daily Telegraph obituary
Բես (սլավոնական դիցաբանություն)

[մինի|աջից|[Ալեքսանդր Պուշկին «Ծեր չար ոգի»]]
**Բես** (Նախասլավոներեն՝ *běsъ) չարագործ ոգի, դև, սլավոնական դիցաբանության և սլավոնների ժողովրդական քրիստոնեության մեջ։ Ժողովրդական դիվաբանությունում սլավոնները չար ոգու մասին պատկերացումները զարգացել են գրքային (եկեղեցական) ավանդույթի ազդեցության ներքո՝ մոտենալով և խառնվելով դևի հավատալիքներին։ Կրոնական հավատալիքների մեջ «չար ոգիների տիեզերքը» կարող է մեկնաբանվել տարբեր արատներով և հիվանդություններով, մասնավորապես՝ «կատաղությամբ»։

## Մոլեգնություն չար ոգուց
Համաձայն քրիստոնեական ուսմունքի, չար ոգիները կարող են «մտնել» մարդու մեջ, դա անվանվում է «մոլեգնություն չար ոգուց» (հուն.՝ δαιμονισθείς, δαιμονιζόμεν - դևերի ներխուժում)։ Հիսուս Քրիստոսի կողմից մարդկանց մեջից չար ոգիների վտարման մասին գրված է Ավետարանում, իսկ չար ոգու արտահայտած միտքը դարձել է թևավոր արտահայտություն՝ «Անունս լեգիոն է»։ Չար ոգին, որը մտել է մարդու մեջ ստիպում է նրան շատ ավելորդությունների, առաջացնում է հոգեկան տարբեր հիվանդություններ։ Չար ոգիներին առանձնացնում են յոթ մահացու մեղքերով, որոնց Քրիստոսը վտարեց Մարիամ Մագդաղենացու միջից։

## Աստվածաբանական մեկնաբանություններ
Աստվածաբան Ա. Ի. Օսիպովը կարծում է, որ դևերը կարող են գործել մարդու մեջ և մարդու վրա, միայն այն դեպքում, եթե նա իրեն պահում է «ոչ Աստծո խոսքով», վկայակոչելով Անտոն Մեծի խոսքերը՝ «Եթե նա սկսում է ապրել հակառակ Աստծո պատվիրաններին, ապա նա միանում է չար ոգիներին»։ Նրա կարծիքով, չար ոգիները չունեն լիակատար իշխանություն մարդու վրա, այլապես չէին լինի սրբեր, պատվարժան և մարտիրոսներ։

## Մշակույթում
մինի|աջից|Սուրբ Նիկիտա Բեսոգոնը հարվածում է չար ոգուն
* Նիկիտո Բեսոգոնը մարդ է ով ծեծի է ենթարկել չար ոգուն, որը փորձել էր նրան շեղել քրիստոնեությունն ընդունելուց և դառնալ հեթանոս։
* «Վանականը և Չար ոգին» 2016 թվականի ֆիլմն է ֆանտաստիկ դրամայի ժանրում՝ կատակերգության և միստիկայի տարրերով, որը պատմում է Լեգիոն անունով չար ոգիով տարված վանականի մասին։ Ֆիլմի գաղափարը կապված է 19-րդ դարի Նիլո-Սորի անապատի վանականների կյանքի և XII դարի Իոանն II արքեպիսկոպոսի կյանքի հետ, ով իշխանություն ուներ դևերի վրա։

## Ծանոթագրություններ

## Գրականություն
##### Հանրագիտարաններ
* 
* 
* 

##### Մենագրություններ
* *Амфитеатров А.* Дьявол в быту, легенде и литературе средних веков. — М.: Эксмо, 2003. — 800 с. — Серия «Великие посвященные». — ISBN 5-699-04469-8
* 
* *Гаврилов Д., Наговицын А.* «Боги славян. Язычество. Традиция» — : Рефл-Бук, 2002.
* 
* *Калашников В.* «Боги древних славян», — : Белый город, 2003.
* 
* 

##### Եկեղեցական աղբյուրներ
* 
* 
* 

Կատեգորիա:Դիցաբանական կերպարներ այբբենական կարգով
Կատեգորիա:Կերպարներ այբբենական կարգով
Կատեգորիա:Քրիստոնեական աստվածաբանություն
Ադրբեջանի պետական պահպանության հատուկ ծառայություն

**Ադրբեջանի պետական պահպանության հատուկ ծառայություն (ԱՊՊՀԾ)** (), պետական ռազմական կազմակերպություն, որն ուղղակիորեն ենթարկվում է Ադրբեջանի նախագահին։

Ծառայությունը ապահովում է երկրի նախագահի և պետական մարմինների, ինչպես նաև Ադրբեջան այցելող օտարերկրյա կառավարությունների ու պետության ղեկավարների, նախագահի նստավայրի, Ազգային ժողովի, Սահմանադրական դատարանի, Արտաքին գործերի նախարարության, Կենտրոնական ընտրական հանձնաժողովի շենքերի անվտանգությունը։ Կազմակերպությունը կազմակերպում և ապահովում է պետական մարմինների միջև հաղորդակցությունը և դրա անվտանգությունը։

Պետական հատուկ ծառայությունը կառավարվում է Ադրբեջանի Սահմանադրությամբ, Ադրբեջանի օրենսգրքով։

## Պատմություն
Ադրբեջանի պետական պահպանության հատուկ ծառայության պատմությունը սկսվում է 1931 թվականից, Ներքին գործերի ժողովրդական կոմիտեի 5-րդ հատուկ ստորաբաժանման ստեղծումով։ 1938 թվականին ստորաբաժանման 2-րդ բաժինը Բաքու քաղաքում ունեցել է Գործադիր մարմնի դեպարտամենտ։ 1991 թվականի դեկտեմբերի 5-ին Ադրբեջանի նախագահ Այազ Մութալիբովի № 485 հրամանով հրամանով ծառայությունը վերանվանվեց Ներքին գործերի նախարարությանն առընթեր գերագույն պետական և վարչական մարմինների պաշտպանության վարչություն։ Դեկտեմբերին կրկին Մութալիբովի հրամանով ստեղծվում է Ադրբեջանի Ազգային գվարդիան, որը մտնում է Պետական պահպանության հատուկ ծառայության կազմի մեջ։ 1992 թվականի փետրվարի 25-ից ստեղծվեց Նախագահի անվտանգության ծառայությունը և գերագույն պետական կառավարման և վարչական մարմինների անվտանգության ծառայությունը։ 2002 թվականի մայիսի 2-ին կառույցը վերանվանվեց Ադրբեջանի պետական պահպանության հատուկ ծառայություն։
thumb|right|300px

## Կապի և տեղեկատվական անվտանգության պետական հատուկ գործակալություն
Գործակալությունը ստեղծվել է 2012 թվականի սեպտեմբերի 26-ին երկրի նախագահի № 708 հրամանով։ Գործակալության խնդիրն է` պետական հաղորդակցությունների, նախագահական հաղորդակցությունների, մասնագիտացված տեղեկատվական և հեռահաղորդակցման համակարգերի, միջգերատեսչական էլեկտրոնային փաստաթղթերի կառավարման համակարգի, կառավարական մարմինների ինտերնետային ցանցերի, դրանց ինտերնետային տեղեկատվական ռեսուրսների տեղեկատվական և ռեսուրսային կենտրոնում տեղակայումը, տեղեկատվական համակարգերի անվտանգության պարամետրերի մոնիտորինգը և անվտանգության ապահովումը։

Գործակալությունը ինֆորմացիոն անվտանգության ոլորտում մասնակցում է պետական քաղաքական ծրագրերի մշակման և դրանց կյանքի կոչման գործընթացին։

## Ազգային գվարդիա
Ազգային գվարդիան ստեղծվել է 1991 թվականի դեկտեմբերի 25-ին և հանդիսանում է Ադրբեջանի կառավարության զինուժը։ Այն սկսեց ակտիվ գործել 1996 թվականի դեկտեմբերից։

## Անձնակազմ
* Ադրբեջանի Ազգային գվարդիա
* Կապի և տեղեկատվական անվտանգության պետական հատուկ գործակալություն

## Ուսումնական կենտրոն
2007 թվականի նոյեմբերի 30-ին ստեղծվեց նորագույն սարքավորումներով հագեցած ուսումնական կենտրոն։

## Տես նաև
Ադրբեջանի զինված ուժեր

Ադրբեջանի Ազգային գվարդիա

## Ծանոթագրություններ

## Արտաքին հղումներ
Официальный сайт
* «Особая государственная служба охраны» Азербайджана заступила охранять трубу «Баку-Джейхан» 

Կատեգորիա:Ադրբեջանի զինված ուժեր
Կատեգորիա:Ադրբեջանի պետական ծառայություններ
Արևն իջավ սարի գլխուն (երգ)

**«Արևն իջավ սարի գլխուն»**, Ավետիք Իսահակյանի համանուն բանաստեղծության բառերով երգ Կոմիտաս վարդապետի մշակմամբ։

## Պատմություն
Իսահակյանը «Արևն իջավ սարի գլխուն» բանաստեղծությունը գրել է 1891 թվականին, երբ դեռ սովորում էր Գևորգյան հոգևոր ճեմարանում։ Կոմիտասը բանաստեղծությունը մշակել է որպես երկձայն երգ՝ ճեմարանական աշակերտների համար։ Այն Կոմիտասի վաղ շրջանի բազմաձայնության նմուշներից է։ Հետագայում Կոմիտասը երգը մշակել է թե՛ որպես մեներգ, թե՛ որպես խմբերգ։ Երաժշտությունը գրելու ստույգ թվականը հայտնի չէ, սակայն կարող է վերագրվել 1892-1893, ամենաուշը՝ 1894 թվականին։ Ըստ Ռոբերտ Աթայանի, հավանաբար նախապես գոյություն է ունեցել Իսահակյանի բանաստեղծության մի այլ տարբերակ, կամ Իսահակյանի բանաստեղծությանը հիմք է ծառայել նախապես գոյություն ունեցած ժողովրդական մի ստեղծագործություն։ Հետաքրքիր է, որ Իսահակյանի բանաստեղծության առաջին տպագրության մեջ այն վերնագրված է եղել «Ժողովրդական մոտիվ», թեև մասնագետները կարծում են, որ այդ խորագիրը նշում է բանաստեղծության ընդհանուր բնույթը, ոչ թե փաստական հիմքը։

## Կառուցվածք
Երգը ջահել սիրահարի մասին է, որը կարող է լինել ինչպես աղջիկը, այնպես էլ տղան։ Երգում է, որ արևն արդեն իջել է սարի գլխին, մթնշաղի տարածման հետ հավքերը դադարեցրել են իրենց երգն ու թռիչքը և իրենց բներում խոր քուն են մտել։ Միայն ինքն է, որ սիրո պատճառով չի կարողանում քնել։ Եվ մեր սիրահարը հարցնում է պարզ երկնքի այդ նախշուն աչքերին՝ աստղերին ու մեղմ քամուն, թե արդյոք տեսել են իր յարին, որտե՞ղ է նա։ Երգի վերջին քառատողը ժողովրդական շարունակություն է։

Իսահակյանի «Արևն իջավ» բանաստեղծության կոմիտասյան երկձայն եղանակավորումը իր երաժշտական բնույթով հանդարտահունչ, մեղմ-քնարական, պատմողական է։

## Բառեր

## Ծանոթագրություններ

## Արտաքին հղումներ
* «Արևն իջավ սարի գլխուն» երգն է՝ երևանի պետական կամերային երգչախմբի կատարմամբ։ Խմբավար՝ Հարություն Թոփիկյան:
* «Արևն իջավ սարի գլխուն» երգի նոտաները։ Կոմիտաս №14. Երկերի ժողովածու։ Հայ ժողովրդական և աշուղական երգեր, նվագներ։ Թուրքական երգեր, քրդական երգեր և նվագներ։ Գիրք Զ /Կազմ. և ծանոթ.՝ Ռ. Աթայան, խմբ.՝ Ռ. Աթայան, Գ. Գյոդակյան։ ՀՀ ԳԱԱ Արվեստի ին-տ. Երևան։ ՀՀ ԳԱԱ «Գիտություն»., 2006.

Կատեգորիա:Հայկական քնարական երգեր
Յուն Բոմի

**Յուն Բո-մի** (, ), առավել հայտնի է **Բոմի** անվամբ, հարավկորեացի երգչուհի, երգահան և դերասանուհի։ Հանդիսանում է հարավկորեական Apink գըրլ բենդի անդամ։

## Վաղ կյանք և կրթություն
Ծնվել է 1993 թվականի օգոստոսի 13-ին Հարավային Կորեայի Գյոնգի նահանգի Սուվոն քաղաքում։ Ունի ավագ քույր և կրտսեր եղբայր։ Հինգ տարեկան հասակից թեկվոնդո է սովորել և ունի երրորդ կարգի սև գոտի։ Սովորել է Youngshin միջնակարգ դպրոցում, իսկ հետո Կորեայի արվեստի ավագ դպրոցում, որն ավարտել է 2012 թվականի փետրվարին։ Սովորելու ընթացքում որոշել է չընդունվել քոլեջ, որպեսզի կենտրոնանա երաժշտության վրա։

## Կարիերա
### 2011. Apink
Յունը խմբի նախադեբյուտային Apink News ռեալիթի շոուի ժամանակ պաշտոնապես ներկայացվել է որպես խմբի անդամ։ Յունը դեբյուտ է կատարել Apink խմբի հետ Mnet հեռուստաալիքի M! Countdown շոուում` ներկայացնելով «Mollayo» և «Wishlist» երգերը, որոնք ներառված են նրանց դեբյուտային` «Seven Springs of Apink» մինի ալբոմում։

### 2012-ներկա. Դերասանական կարիերա և ժամանցային շոուներ
2012 թվականին Յունը և Apink խմբի անդամ Չորոնը էպիզոդիկ դեր են խաղացել «Պատասխան 1997» ֆիլմում։

Յունը եղել է «Շաբաթական այդոլ» ժամանցային շոուի MC 2013 թվականի հուլիսի 17-ից մինչև 2015 թվականի հուլիսի 8-ը։ 2014 թվականին նա միացել է  «The Human Condition» ժամանցային շոուի կազմին և հայտնվել է MBC-ի «Real Men» հեռուստասերիալի հատուկ սերիայում 2015 թվականի սկզբին։

2015 թվականի սեպտեմբերին միացել է KBS հեռուստաալիքի 10 սերիայից բաղկացած «Love Profiler K» վեբ դրամայի դերասանական կազմին։

2016 թվականի հունվարին, Յունը և խմբի անդամ Կիմ Նամ Ջուն դարձել են «Shikshin Road 2»-ի նոր էմսիներ։ Նա միացել է «We Got Married» ռեալիթի ժամանցային շոուի չորրորդ եթերաշրջանի կազմին։

2017 թվականին Յունը երկրորդական դեր է կատարել «Քանզի սա իմ առաջին կյանքն է» ռոմանտիկ կատակերգական դրամայում։

2020 թվականին Յունը գլխավոր դեր է խաղալու «Oppa Will Date Instead» վեբ դրամայում։

## Գրած երգեր

## Սկավառակագրություն

### Apink BnN

## Ֆիլմագրություն
### Հեռուստատեսություն

### Ռեալիթի շոուներ

## Ծանոթագրություններ

## Արտաքին հղումներ
* 

Կատեգորիա:21-րդ դարի դերասանուհիներ
Կատեգորիա:21-րդ դարի երգչուհիներ
Կատեգորիա:Հարավկորեացի դերասանուհիներ
Կատեգորիա:Հարավկորեացի երգահաններ
Կատեգորիա:Հարավկորեացի երգչուհիներ
Կատեգորիա:Հարավկորեացի հեռուստատեսային դերասանուհիներ
Կատեգորիա:Հարավկորեացի մոդելներ
Միխալիս Սիֆակիս

**Միխալիս Սիֆակիս** (), հույն ֆուտբոլիստ, դարպասապահ, որը հանդես է եկել Հունաստանի ազգային հավաքականի կազմում։

## Կարիերա
### Ակումբային
Սիֆակիսը «Ացալենիոս» ակումբի սան է։ 1999 թվականին տեղափոխվել է «ՕՖԻ», որտեղ մի քանի տարի խաղացել է երիտասարդական հավաքականում։ 2002 թվականին նա ակումբի հետ կնքել է մասնագիտական պայմանագիր։ «ՕՖԻ»-ում Սիֆակիսն անցկացրել է 5 մրցաշրջան, վերջին 3-ում նա հիմնական դարպասապահ է եղել։

2007/08 մրցաշրջանի մեկնարկից առաջ Սիֆակիսը պայմանագիր է կնքել հունական «Օլիմպիակոս» ֆուտբոլային ակումբի հետ։ Միխալիսը խաղացել է Անտոնիոսա Նիկոպոլիդիսայի փոխարեն և մրցաշրջանում մասնակցել միայն 2 խաղի։ «Պիրեյոս» թիմի հետ Սիֆակիսը դարձել է Հունաստանի չեմպիոն։

Սիֆակիսը հետագայում տեղափոխվել է «Արիս» ակումբ։

### Միաջազգային
«ՕՖԻ»-ի խաղերի ընթացքում նա հաճախ հանդես էր գալիս Հունաստանի երիտասարդական հավաքականում և անցկացրել է 15 հանդիպում։

2009 թվականի հոկտեմբերի 14-ին Միխալիսը խաղում էր Լիխտեշտայնի ֆուտբոլի ազգային հավաքականում (2:1)։ 2010 թվականին ազգային հավաքականի գլխավոր մարզիչ Օտտո Ռեհագելը դարպասապահին ընդգրկել է Աշխարհի առաջնությունում, որտեղ նա խաղացել է որպես Ալեքսանդրոս Ցորվասին փոխարինող։

## Նվաճումներ
; «Օլիմպիակոս»
* Հունաստանի չեմպիոն. 2007/08

## Ծանոթագրություններ

## Արտաքին հղումներ
* Официальный сайт Михалиса Сифакиса

Կատեգորիա:1984 ծնունդներ
Կատեգորիա:Անձինք այբբենական կարգով
Կատեգորիա:Կորտրեյկի ֆուտբոլիստներ
Կատեգորիա:Հերակլիոն քաղաքում ծնվածներ
Կատեգորիա:Հույն ֆուտբոլիստներ
Կատեգորիա:ՈՒԵՖԱ Եվրո 2012-ի ֆուտբոլիստներ
Կատեգորիա:Սեպտեմբերի 9 ծնունդներ
Կատեգորիա:Օլիմպիակոս Պիրեյոսի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Ֆուտբոլիստներ այբբենական կարգով
LoveStoned

«**LoveStoned/I Think She Knows Interlude**» (կամ **LoveStoned**), ամերիկացի երգիչ Ջասթին Թիմբերլեյքի, Թիմբալենդի և Danja-ի պրոդյուսերավորած երգ։ Հյուսիսային Ամերիկայում այն հինգերորդ սինգլն է, իսկ Եվրոպայում չորրորդը՝ Թիմբերլեյքի «FutureSex/LoveSounds» (2006) սոլո ալբոմից։ Երգը հեռարձակվել է ռադիոյով 2007 թվականի հուլիսի 10-ին։ Հասել է Billboard Hot 100 հիթ-շքերթի 17-րդ հորիզոնականին և զբաղեցրել է ութերորդ հորիզոնականը համաշխարհային հիթ-շքերթում։ Երգը «Գրեմմի» 50-րդ մրցանակաբաշխության ժամանակ ստացել է «Գրեմմի» մրցանակ՝ «լավագույն պարային երաժշտություն» անվանակարգում։

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրումներ

## Թողարկման պատմությունԹողարկման պատմություն

## Ծանոթագրություններ

## Արտաքին հղումներ
* Ջասթին Թիմբերլեյքի պաշտոնական կայքը
* Ջասթին Թիմբերլեյքի MySpace-ի կայքէջը

Կատեգորիա:Դանս-փոփ երգեր
Կատեգորիա:Ջասթին Թիմբերլեյքի երգեր
Լեոնիդիոն

**Լեոնիդիոն** ( ), փոքր քաղաք Հունաստանում։ Գտնվում է ծովի մակերևույթից 66 մետր բարձրության վրա, Էգեյան ծովի Արգոլիկոս ծոցի ափից 3 կիլոմետր արևմուտք՝ Պարնոն լեռան ստորոտին։ Այն գտնվում է Պելոպոնես թերակղզու արևելյան մասում, Աթենքից 118 կմ հարավ-արևմուտք։ Հանդիսանում է Նոտիա-Կինուրիայի համայնքի (դիմա) վարչական կենտրոնը Պելոպոնեսի ծայրամասում գտնվող Արկադի ծայրամասային տարածքում։ Բնակչությունը 3761 բնակիչ 2011 մարդահամարի համաձայն։

Անվանումը ստացել է Այոս-Լեոնիդաս եկեղեցու (Սուրբ Լեոնիդա) անունից։ Գյուղում ապրում են ցակոնիացիները՝ հնագույն սպարտացիների ժառանգները, որոնք խոսում են ցակոներեն լեզվով։

## Պատմություն
Այդ վայրում էր գտնվում Բրասիա հնագույն քաղաքը։

Հիմնադրվել է 1826 թվականից հետո, երբ Հունական հեղափոխության ընթացքում թուրքական բանակը Իբրահիմ փաշայի հրամանատարությամբ ավերեց Փավստոսոսը՝ Կինուրիայի կենտրոնը։ 1845 թվականին Լեոնիդիոն դարձավ Կինուրիայի կենտրոնը։ 1912 թվականին ստեղծվել է Լեոնիդիոն համայնքը։

## Լեոնիդիոն համայնք
Լեոնիդիոն համայնքի մեջ են մտնում Ոսկինա գյուղը և Կարյաս վանքը։ Բնակչությունը 3761 բնակիչ 2011 մարդահամարի համաձայն։ Մակերեսը 102,667 քառակուսի կիլոմետր։

## Բնակչություն

## Ծանոթագրություններ

Կատեգորիա:Հունաստանի քաղաքներ
Մորգենթաուի պլան

thumb|350px|Գերմանիայի ծրագրած մասնատումը Հյուսիսային և Հարավային պետության, ինչպես նաև միջազգային գոտու: Գորշ գույնի տարածքները վերահսկվում են Ֆրանսիայի, Լեհաստանի և ԽՍՀՄ-ի կողմից:
**«Մորգենթաուի պլան»** (), Գերմանիայի կողմից 3-րդ համաշխարհային պատերազմի լուծարումը կանխելու ծրագիրը Գերմանիայի հետպատերազմյան փոխակերպման ծրագիրն է, որն առաջարկել է ԱՄՆ ֆինանսների նախարար Հենրի Մորգենթաուն։ Մորգենթաուի պլանը նախատեսում էր Գերմանիայի մասնատում, արդյունաբերական կարևոր շրջանների անցում միջազգային վերահսկողության, ծանր արդյունաբերության վերացում, ապառազմականացում և Գերմանիան ագրարային երկիր դարձնելը։

## Նախապատրաստում և իրականացման փորձ
Առաջարկվել է 1944 թվականի սեպտեմբերին Քվեբեկի 2-րդ խորհրդաժողովում, որին մասնակցել են Ուինսթոն Չերչիլը և Ֆրանկլին Ռուզվելտը։ Համաժողովին ստորագրվեց հուշագիր, որի համաձայն Գերմանիան պետք է դառնար առավելապես ագրարային երկիր։ Մանրամասները հայտնի են դարձել մամուլին, և ծրագիրը ենթարկվել է սուր քննադատության է ԱՄՆ-ում և Մեծ Բրիտանիայում։ Դրանից օգտվել է Գեբելսի քարոզչության նախարարությունը, որը հայտարարել է, որ հրեա Մորգենթաուն ցանկանում է Գերմանիան վերածել կարտոֆիլի հսկայական դաշտի։ Ֆելքիշեր Բեոբախտեր թերթը լույս է տեսել Ռուզվելտն ու Չերչիլը համաձայնվել են հրեական մարդասպան ծրագրի հետ վերնագրով։

Ծրագիրը սկզբնական տեսքով մերժվել է, սակայն հետպատերազմյան Գերմանիայում ամերիկյան վարչակազմը մի շարք միջոցներ է ձեռնարկել տնտեսական զարգացման սահմանափակման ուղղությամբ, որոնց թվում են.
* բանկային համակարգի ապակենտրոնացումը, 11 բանկային շրջանների ստեղծումը սեփական Կենտրոնական բանկերի հետ և դրանց փոխգործակցության արգելքը;
* միասնական արտադրական համակարգի ապաինտեգրումը;
* շինարարական, շինմոնտաժային, շիննորոգման աշխատանքներ;
* արտաքին առևտրի արգելք;
* ներմուծման սահմանափակում, ծովային ձկնորսության արգելք, հանքային պարարտանյութերի համար ազոտի արտադրության արգելք, 13 քիմիական գործարանների ապամոնտաժում և ոչնչացում;
* Գերմանիայի անտառների հատում (չի իրականացվել աշխատուժի թուլացման և դաշնակցային զորքերի բողոքի պատճառով);
* կոշտ հարկային քաղաքականություն։

## Քննադատություն և պլանի չեղարկում
Դիտորդները նշել են, որ այդ միջոցառումների արդյունքում գերմանացի բնակչության կենսամակարդակը կտրուկ նվազել է, և տարածվել է հետպատերազմյան սով։

1947 թվականին ԱՄՆ-ի նախկին նախագահ Հերբերտ Հուվերը, դեինդուստրիալացվող Գերմանիա այցելելուց հետո, գրել է։


«Դա պատրանք է, որ բռնակցված Նոր Գերմանիան կարող է վերածվել ագրարային պետության։ Դա անհասանելի է, մինչև մենք ոչնչացնենք կամ դրանից դուրս բերենք 25 մլն մարդու։»

Հերբերտ Հուվեր։



1947 թվականին Սառը պատերազմի սկսվելուց հետո ընդունվել Է Մարշալի հակառակ արդյունաբերական պլանը։

## Տնտեսական գիտության մեջ
Էրիկ Ռայներտը բերում է Մորգենթաուի ծրագրի իրականացման փորձերը՝ որպես օրինակ այն բանի, թե ինչպես է մշակող արդյունաբերության ոչնչացումը պարադոքսալ կերպով հաճախ հանգեցնում գյուղատնտեսության ճգնաժամի։

## Ծանոթագրություններ

## Արտաքին հղումներ
* The original Morgenthau Plan from 1944  (Roosevelt and Churchill signed its modified version)

Կատեգորիա:20-րդ դարը Գերմանիայում
Կատեգորիա:ԱՄՆ-ի արտաքին քաղաքականություն
Կատեգորիա:Գերմանիայի տնտեսություն
Կատեգորիա:Երկրորդ համաշխարհային պատերազմի հետևանքներ
Կատեգորիա:Երկրորդ համաշխարհային պատերազմի քաղաքականություն
Bills, Bills, Bills

**«Bills, Bills, Bills»**, ամերիկյան Destiny's Child խմբի երգը, որը ձայնագրվել է The Writing's On The Wall ալբոմում։ ԱՄՆ-ի 1999 թվականին ամենաշատ վաճառված երգերի ցանկում զբաղեցրել է 9-րդ հորիզոնականը։

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Ծանոթագրություններ

Կատեգորիա:Billboard Hot 100 գլխավորած սինգլներ
Bootylicious

**Bootylicious**, ամերիկյան Destiny's Child խմբի երգը, որը թողարկվել է Survivor ալբոմում։ 2001 թվականին ԱՄՆ-ում ամենաշատ վաճառված սինգլն է։

## Երգացանկ
* **CD single ()**
# «Bootylicious» (Սթիվի Նիքս/Ռոբ Ֆուսարի/Բիյոնսե Նոուլզ/Ֆալոնտե Մուր) — 3:27
# «Bootylicious» (Ed Case ռեմիքս)(Սթիվի Նիքս/Ռոբ Ֆուսարի/Բիյոնսե Նոուլզ/Ֆալոնտե Մուր) — 3:29

* **CD maxi-single ()**
# «Bootylicious» (Սթիվի Նիքս/Ռոբ Ֆուսարի/Բիյոնսե Նոուլզ/Ֆալոնտե Մուր) — 3:27
# «Bootylicious» (Ed Case ռեմիքս)(Սթիվի Նիքս/Ռոբ Ֆուսարի/Բիյոնսե Նոուլզ/Ֆալոնտե Մուր) — 4:45
# «Bootylicious» (M&J’s Jelly ռեմիքս)(Սթիվի Նիքս/Ռոբ Ֆուսարի/Բիյոնսե Նոուլզ/Ֆալոնտե Մուր) — 3:40
:* Extras:
:: «Bootylicious» (տեսահոլովակ) — 3:27

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրումներ

## Ծանոթագրություններ

Կատեգորիա:Billboard Hot 100 գլխավորած սինգլներ
Որորների մենեջմենթ

250px|մինի|Արծաթափայլ որորը (''Larus argentatus'') կեղտոտում է թռիչքի ժամանակ։
**Որորների մենեջմենթ** (), մենեջմենթի, կառավարման ոճ, երբ մենեջերը շփվում է աշխատողների հետ միայն այն ժամանակ, երբ կարծում է, որ խնդիր է առաջացել։
Նա հայտնվելով մեծ աղմուկ է բարձրացնում, և այնուհետև հեռանում է՝  խառնաշփոթ առաջացնելով, որից դուրս գալը մնում է մյուսների վրա։ Կառավարման այս ոճին բնորոշ է ղեկավարի հապճեպ որոշումներ կայացնելը այն խնդիրների վերաբերյալ, որոնց հարցում նա բավարար չափով բանիմաց և գրագետ չէ։ Տերմինը հայտնի է դարձել Քեն Բլանշարի 1985 թվականի «Առաջնորդություն և մեկ րոպեում մենեջեր» () գրքում տեղ գտած անեկդոտի շնորհիվ, որտեղ ապաշնորհ մենեջերները նմանեցվում են որորներին։

Որոր-մենեջերները միայն շփվում են աշխատակիցների հետ, երբ խնդիր է առաջ գալիս։ Նրանք հազվադեպ են գովաբանում կամ քաջալերում, երբ գործերը լավ են գնում։ Երբ խնդիրներ են առաջանում, նրանք հաճախ ձգտում են մեղադրել ուրիշներին և ուշադրություն են հրավիրում իրենց արածի վրա, որ կարևորվի իրենց անձը։ Նրանք քննադատում են ուրիշներին, բայց փոքր ներդրում են ունենում խնդրի լուծման գործում։

Կառավարման նման ոճը կարող է բնորոշ լինել նորանշանակ, բավարար փորձ չունեցող, որակավորում չստացած և վերջերս նշանակված մասնագետներին։

## Ծանոթագրություններ

Կատեգորիա:Կազմակերպական վարքագիծ
Կատեգորիա:Մենեջմենթ
Եվգենյա Լանգ

**Եվգենյա Ալեքսանդրովնա Լանգ** (**Լանգ-Արոնսբերգ**, , ), շոտլանդական ծագմամբ ռուս և խորհրդային նկարչուհի, որը հիմնավորվել է Ռուսական կայսրությունում Պետրոս I-ի օրոք։ ԽՍՀՄ նկարիչների միության անդամ (1962)։

## Կենսագրություն
Ծնվել է մոսկվացի հայտնի գրավաճառ Ալեքսանդր Իվանովիչ Լանգի ընտանիքում։ Վալերի Բրյուսովի հեռավոր զարմուհին է, վաղ տարիքից հակում է ունեցել դեպի արվեստը։

Նկարել սովորել է նկարիչ Վասիլի Նիկիտիչ Մեշկովի մոտ։ Ավարտել է վարժարանը և Կանանց բարձրագույն դասընթացների պատմական ֆակուլտետը։ 1911-1918 թվականներին մտերիմ է եղել Դեյվիդ Բուրլյուկի և Վլադիմիր Մայակովսկու հետ։ Նրանց հետ զբաղվել է գեղանկարչությամբ և ոգեշնչել է նրանց սովորելու Մոսկվայի նկարչության, քանդակագործության և ճարտարապետության ուսումնարանում։

1919 թվականից ապրել է Գերմանիայում, իսկ 1922-1924 թվականներին սովորել է Դրեզդենի նկարչության ակադեմիայում։ Աշխատել է Իտալիայում և Ֆրանսիայում։ Ցուցադրվել է փարիզյան սալոններում և մասնակցել է խմբակային ցուցահանդեսների։ Ստեղծել է բնանկարներ, նատյուրմորտներ, դիմանկարներ։ Ստեղծել է Վլադիմիր Մայակովսկու դիմանկարը, որի հետ հանդիպել է նրա՝ Փարիզ գալստյան ժամանակ։

1950 թվականին նա արժանացել է Մոնակոյի բիենալեի գեղանկարչության գրանպրիին։

1962 թվականին վերադարձել է ԽՍՀՄ, Մոսկվա, ընդունվել է ԽՍՀՄ նկարիչների միության շարքերը։ 1963 թվականին Եվգենյա Լանգն ստեղծել է Վլադիմիր Մայակովսկու և նրա քրոջ՝ Լյուդմիլա Մայակովսկայայի դիմանկարները։

Եվգենյա Լանգը հանդիսանում է Մոսկվայում և արտասահմանում անցկացրած տարիների մասին հուշերի հեղինակ, որոնք կապված են Վլադիմիր Մայակովսկու վերաբերյալ հուշերի հետ և որոնց մեծ մասը գտնվում են Վ. Մայակովսկու թանգարանի, Գրականության ու արվեստի ռուսական պետական արխիվի, Գրականության պետական թանգարանի հավաքածուներում։
## Ծանոթագրություններ

## Գրականություն
* А1 1/818 Справочник СХ СССР Москва, 1973 г.
* Е. А. Ланг. Воспоминания о Владимире Маяковском и моей молодости. ГЛМ, Ф.242. Оп.1. Д.7
## Արտաքին հղումներ
*Евгения Ланг. Рассказ о моей заграничной жизни.
*Лариса Алексеева. Евгения Ланг. Трое.

Կատեգորիա:Խորհրդային նկարչուհիներ
Կատեգորիա:ԽՍՀՄ նկարիչների միության անդամներ
Կատեգորիա:Խորհրդային հուշագիրներ
Կատեգորիա:Ռուս նկարչուհիներ
Cater 2 U

**Cater 2 U**, ամերիկյան Destiny's Child խմբի երգը, որը թողարկվել է 2004 թվականին՝ Destiny Fulfilled ալբոմում։ 2005 թվականին ԱՄՆ-ում ամենաշատ վաճառված երգն է։

## Երգացանկ

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրումներ

!scope="col" colspan="3"| Թվային ներբեռնում
|-

!scope="col" colspan="3"| Մասթերթոն
|-

## Ծանոթագրություններ
Էդվինս Շնորե

**Էդվինս Շնորե** (, ), լատվիացի քաղաքագետ և կինոռեժիսոր, երեք աստղերի լատվիական շքանշանի և Մարիամի երկրի խաչի շքանշանակիր։

## Կենսագրություն
Ծնվել է Կուլդիգա քաղաքում ռեժիսորների ընտանիքում։ Ավարտել է Ռիգայի միջնակարգ դպրոցը։ Համակրում էր Լատվիայի Ժողովրդական ճակատին։ Բարձրագույն կրթություն է ստացել Նորվեգիայում, որպես հետազոտող՝ Շնորեն 10 տարվա ընթացքում նյութեր է հավաքել Գերմանիայի (Բունդեսարխիվ), Անգլիայի (ITN արխիվ), Լատվիայի և այլ երկրների արխիվներում՝ «Խորհրդային պատմություն» ֆիլմի համար, որը դարձել է կինոյի բնագավառում նրա դեբյուտային աշխատանքը։ Ֆիլմի համար արժանացել է Լատվիայի բարձրագույն պետական պարգևի՝ երեք աստղերի շքանշանի և Էստոնիայի պետական պարգևի՝ Մարիամի երկրի խաչի շքանշանի։ 2010 թվականի օգոստոսի դրությամբ Շնորեն աշխատել է «Գոլոդոմորի» նկատմամբ արևմտյան երկրների վերաբերմունքի թեմայով ատենախոսության վրա։

2014 թվականին առաջադրվել է Եվրախորհրդարան ազգային միավորման կողմից։ Շնորեի արտահայտությունները նախընտրական քարոզարշավի ընթացքում ռասիզմի դեմ եվրոպական ցանցը գնահատել է որպես «ատելության, նախապաշարմունքների կամ խտրականության թաքնված հրահրում» լեզվական փոքրամասնությունների դեմ։ 2014 թվականի ապրիլին գլխավորել է խորհրդային օկուպացիայից հասցված վնասը հաշվարկող պետական հանձնաժողովը։

2017 թվականին նախընտրական թերթում գրել է. «ինչպես ժամանակին ասել է հասարակական գործերի նախարար Ալֆրեդս Բերզինշը, եթե մեկ անգամ ռուսական ոռնոցը բաց թողնես մուշտակի մեջ, ապա այնտեղից հանելը դժվար կլինի։ Եվ իրոք, մենք տեսնում ենք, որ ԽՍՀՄ-ի ժամանակ ժամանած ռուսախոսները թեև մշտապես հայհոյում են Լատվիային, բայց միևնույն ժամանակ չեն հեռանում»։ Սեյմի հանձնաժողովից ստացել է մանդատների, էթիկայի և հայտարարությունների վերաբերյալ նախազգուշացում՝ կանոնակարգով նախատեսված պատիժներից ամենաքիչը։ Ռուսաստանի ԱԳՆ-ն հայտնել է, որ «Լատվիայում հայտնի ռուսատյաց պատգամավոր Է․ Շնորեի արտահայտություններն անուշադրության չեն մատնվել և հաշվի կառնվեն երկկողմ հարաբերությունների կառուցման մեր հետագա աշխատանքում»։

## Ծանոթագրություններ

Կատեգորիա:Լատիշ ռեժիսորներ
Կատեգորիա:Լատիշ սցենարիստներ
Կատեգորիա:Լատվիայի քաղաքական գործիչներ
Կատեգորիա:Ռեժիսորներ այբբենական կարգով
Սաշա Սլոուն

**Ալեքանդրա Յատչենկո** (; ), առավել հայտնի է որպես **Սաշա Սլոուն**, ամերիկացի երգչուհի և երգերի հեղինակ, որի գործունեությունը ծավալվում է Կալիֆոռնիա նահանգի Լոս Անջելես քաղաքում։

## Վաղ տարիներ
Ալեքսանդրա Արտուրի Յատչենկոն ծնվել է Բոստոնի մոտակայքում։ Յատչենկոն սովորել է ինքնուրույն սովորել է դաշնամուր նվագել, որը նվիրել է նրա մայրը, երբ նա 5 տարեկան էր։ Նրա տատիկը և պապիկը ապրում էին Սիբիրում և մանուկ հասակում հա հաճախ այցելում էր նրանց։ Երբ Սլոունը 19 տարեկան էր, նա տեղափոխվել է Լոս Անջելես երգերի հեղինակի իր կարիերայով զբաղվելու համար; Սաշան աշխատում էր սրճի խանութում կարիերային աջակցելու համար։ Իր ամերիկյան ազգային դեբյուտը նա կատարել է 2019 թվականի փետրվարի 6-ին Ստեֆեն Քոլբերթի ուշ շոուում։

## Կարիերա
### Սկիզբ (2015-2017)
2015 թվականին Սլոունը մասնակցել է Kaskade-ի «Phoenix» երգին։ Նա նշվել է որպես երգի հեղինակ։ Սլոունը շարունակել է իր կարիերան երգեր գրելով այնպիսի արտիստների համար, ինչպիսիք են Իդինա Մենզելը, Մեգի Լինդեմանը և Կամիլա Կաբելոն։

2017 թվականին Սլոունը մասնակցել է Kygo-յի «This Town» երգի, որն ինքն էլ համահեղինակել է։

### «Sad Girl» և «Loser» (2018)
Նրա դեբյուտային մինի ալբոմը՝ «Sad Girl»-ը, թողարկվել է 2018 թվականի ապրիլի 18-ին RCA Records-ի կողմից։

Սլոունի երկրորդ մինի ալբոմը՝ «Loser»-ը թողարկվել է RCA-ի կողմից 2018 թվականի նոյեմբերի 29-ին։ Նույն օրը նա ձեռնարկել է ալբոմի աջակցության հեդլայն շրջագայությունը։ 2019 թվականի փետրվարի 6-ին Սաշան «Older» սինգլով հանդես է եկել Ստեֆեն Քոլբերթի ուշ շոուում։

### «Self-Portrait» (2019)
Սլոունը թողարկել է իր երրորդ՝ «Self-Portrait» մինի ալբոմը 2019 թվականի հոկտեմբերի 18-ին։ Նա հաստատել է, որ «այս մինի ալբոմն անհանգստություն ունենալու, բայց դրա հետ մեկտեղ նորմալ լինելու փաստի մասին է, և այն բանի, որ ես չեմ ուզում հավաքույթների գնամ»։

### (2020)
2020 թվականի ապրիլի 3-ին Սլոունը թողարկել է «I'll Wait» երգը, որի պրոդյուսերն էր Kygo։ Հաջորդ օրը թողարկվել է տեսահոլովակը, որը պատմում է իրական ամերիկյան զույգի՝ Ռոբ Գրոնկովսկու և Քամիլ Քոսթեքի համատեղ կյանքի մասին։

## Սկավառակագրություն
### Մինի ալբոմներ

### Սինգլներ

## Երգերի հեղինակության իրավունքներ

## Համերգային շրջագայություններ

## Ծանոթագրություններ

## Գրականություն
* 
* 
* 

## Արտաքին հղումներ
*Պաշտոնական կայք

Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի երգչուհիներ
Կատեգորիա:21-րդ դարի երգիչներ և երգչուհիներ
Կատեգորիա:Ամերիկացի երաժիշտներ
Կատեգորիա:Ամերիկացի երգչուհիներ
Կատեգորիա:Ամերիկացի կոմպոզիտորներ
Կատեգորիա:Ամերիկացի փոփ երգչուհիներ
Կատեգորիա:Բեմական կեղծանուններ
Կատեգորիա:Ինդի երաժիշտներ
Ավգուստա Պլագեման

**Ավգուստա Պլագեման** (, ), շվեդ նկարչուհի։ Գլխավորապես նկարել է  նատյուրմորտներ և ծաղկային կոմպոզիցիաներ։

## Կենսագրություն և ստեղծագործական կյանք
Ավգուստա Պլագեման ծնվել է 1799 թվականին, Ստոկհոլմում։ Նրա հայրը՝ Յուհան Յոահիմ Ֆրեդրիկ Պլագեման, եղել է գերմանական դպրոցի տնօրեն։ Նա ուներ որդի առաջին ամուսնությունից, Ավգուստան և իր քույրը՝ Սոֆիան, ծնվել են իր երկրորդ կնոջից՝ Աննա Կրիստինա Ռումստենդից։

Այն մասին, թե որտեղ և ում մոտ է Ավգուստան սովորել գեղանկարչություն, քիչ է հայտնի։ Հնարավոր է նրա ուսուցիչն է եղել դանիացի նկարիչ Յոհան Լորենց Յենսենը։ Պլագեմանի նկարները ունեն շատ ընդհանրություններ վերջինիս աշխատանքների հետ, սակայն հնարավոր է, որ նա պարզապես ընդօրինակել է նրան։

Որոշակի ժամանակահատված Ավգուստան վաստակել է կյանքի համար ղեկավարելով աղջիկների դպրոց Ստոկհոլմում։ Հայտնի չէ, որքան երկար է նա զբաղեցրել այդ պաշտոնը։ 1847 թվականին նա մեկնել է Ստոկհոլմից Կարլսկրունա, որպեսզի օգնի քրոջը, ով նույնպես ղեկավարում էր դպրոց աղջիկների համար։

Ավգուստան դասավանդմանը զուգահեռ զբաղվում է գեղանկարչությամբ։ 1843 թվականին նրա 16 աշխատանքներ՝ նատյուրմորտներ ծաղիկներով, մրգերով և որսորդական գավաթներով, ներկայացվել են Գեղանկարչական ակադեմիայի ցուցահանդեսում։ Նա նաև մասնակցել է 1850, 1853 և1856 թվականների ցուցահանդեսներին։ Քննադատները գովեստով են արտահայտվել նրա աշխատանքների մասին, գնահատելով վերջիններիս պոետական գրավչությունը և կենդանի նմանությունը։

1844 թվականին Ավգուստա Պլագեման ուղևորվում է Բեռլին, որպեսզի այցելի գերմանացի փիլիսոփա և աստվածաբան Ֆրիդրիխ Շլայերմախերի գերեզմանին։ Նա եղել է նրա աշխատանքների մեծ երկրպագուն, առաջին հերթին «Քրիստոնեական հավատ» աստվածաբանական աշխատության։ Պլագեման նաև նամակագրական կապի մեջ է եղել Շլեյերմահերի աշակերտի՝ շվեդ քահանա և փիլիսոփա Նիլս Իգնելլի հետ։

Ավգուստա Պլագեման մահացել է Կարլսկրունայում 1888 թվականին։

## Պատկերասրահ

Augusta Plagemann. Stilleben med apelsiner och rosor.jpg|Նատյուրմորտ նարինջներով և վարդերով
Augusta Plagemann. Flowers in a sea shell.jpg|Ծաղիկներ ծովախեցու մեջ
Augusta Plagemann. Stilleben med musikinstrument och blommor.jpg|Նատյուրմորտ երաժշտական գործիքներով և ծաղիկներով
Augusta Plagemann. Two doves.jpg|Երկու աղավնի


## Ծանոթագրություններ

## Արտաքին հղումներ
* 
* 

Կատեգորիա:Շվեդ կին արվեստագետներ
Կատեգորիա:Շվեդ նկարչուհիներ
Քերոլ Մոզլի Բրաուն

**Քերոլ Մոզլի Բրաուն** (ինչպես նաև **Մոսլի Բրաուն**, , ), ամերիկացի կին քաղաքական գործիչ և դիվանագետ։ Իլինոյսի Ներկայացուցիչների պալատի անդամ (1979-1988), սենատոր Իլինոյսից (1993-1999), Նոր Զելանդիայում (1999-2001) և Սամոայում (2000-2001) ԱՄՆ-ի դեսպան։

## Կենսագրություն
### Վաղ տարիներ
Ծնվել է 1947 թվականի օգոստոսի 6-ին, Չիկագոյում։ Ընտանիքի հետ ապրել է Հարավային Չիկագոյի սեգրեգացիոն շրջանում։ Երբ Քերոլը դեռահաս էր, նրա ծնողներն ամուսնալուծվել են, և նա սկսել է ապրել իր տատիկի հետ։

Մոզլի Բրաունը ուսանել է Իլինոյսի Ուրբան-Շամպեյնի համալսարանում, սակայն չորս ամիս անց թողել է ուսումը։ 1969 թվականին ավարտել է Չիկագոյի Իլինոյսի համալսարանը։ Ունի Չիկագոյի համալսարանի դոկտորի աստիճան (1972)։

### Քաղաքական գործունեություն
1978 թվականին Քերոլ Մոզլի Բրաունն ընտրվել է Իլինոյսի Ներկայացուցիչների պալատ, որտեղ ծառայել է մինչև 1988 թվականը։ 1993 թվականին դարձել է ԱՄՆ սենատորի պաշտոնում ընտրված առաջին սևամորթ կինը։ 1999 թվականի հոկտեմբերի 8-ին, երբ նա այլևս չի աշխատել Սենատում, նախագահ Բիլ Քլինթոնը նրան նշանակել է Նոր Զելանդիայում ԱՄՆ դեսպան։ 2000 թվականին Մոզլի Բրաունը դարձել է նաև Սամոայի դեսպանը։

#### ԱՄՆ նախագահի թեկնածություն (2004)
2003 թվականի սեպտեմբերի 22-ին Մոզլի Բրաունը հայտարարել էր, որ մտադիր է Դեմոկրատական կուսակցությունից իր թեկնածությունն առաջադրել նախագահական ընտրություններում։ Նրա պոտենցիալ մրցակիցը գործող նախագահ հանրապետական Ջորջ Բուշ կրտսերն էր։ 2004 թվականիի սկզբին նա սկսել է հանդես գալ հօգուտ Վերմոնտի նախկին նահանգապետ Հովարդ Դինի։

#### Չիկագոյի քաղաքապետի առաջադրում (2011)
2010 թվականի նոյեմբերի 10-ին նախկին սենատորը հայտարարել էր Չիկագոյի քաղաքապետի ընտրություններում առաջադրվելու որոշման մասին։ Մոզլի Բրաունի օգտին հանդես են եկել միանգամից երկու պատգամավոր՝ կոնգրեսական Դենի Դևիսը և սենատոր Ջեյմս Միքսը։ Այն ժամանակվա նախագահ Բիլ Քլինթոնը քաղաքապետի բոլոր թեկնածուների թվում աջակցել է Ռամ Էմանուելին։ Մոզլի Բրաունն այդ որոշումը «սևամորթների շահերի դավաճանություն» է անվանել։ Մոզլի Բրաունը ստացել է 53 062 ձայն, ինչը կազմել է ձայների ընդհանուր թվի 8,97 %-ը։

## Ծանոթագրություններ

Կատեգորիա:20-րդ դարի ամերիկացի քաղաքական գործիչներ
Կատեգորիա:21-րդ դարի ամերիկացի քաղաքական գործիչներ
Կատեգորիա:21-րդ դարի կին քաղաքական գործիչներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի դիվանագետներ
Կատեգորիա:Աֆրոամերիկացի ֆեմինիստներ
Կատեգորիա:Չիկագոյի համալսարանի շրջանավարտներ